## Carta oberta als partits polítics de l’ajuntament de Tarragona

El passat 14 de març el Govern de l’estat, va declarar un estat d’alarma per tot el país que suposava el confinament de tots els ciutadans a les seves cases durant el període en que s’estengués la situació excepcional que ens havia ocasionat la pandèmia de la Covid 19.

Transcorreguts a data d’avui mes de setanta dies d’aquest estat de confinament, i encara a més de trenta dies de recuperar la “nova normalitat” que ens anuncia contínuament el nostre Govern. El cert es que la nostre ciutat, como tota la resta del territori nacional, ha petit un daltabaix importantíssim que ens costarà molt de temps de superar.

Estem parlant d’un doble impacte:

* Per un costat el de totes aquelles persones que han petit la malaltia ja sigui en primera persona, o amb la dels seus familiar i/o amics. I encara amb mes sentiment per tots aquells que han perdut alguna persona estimada.
* Per altra banda, la crisi econòmica que ens ha portat a molts de nosaltres. Una crisi que serà en moltes llars impossible de superar sense l’ajuda de familiars, amics o de les administracions.

En moments com aquest, la solidaritat de les comunitats son absolutament necessàries i es quan realment veiem les fortaleses de les persones que ens envolten. La qualitat humana es fa sentir davant l’obligació imperiosa de resoldre les dificultats que son insalvables sense l’ajut de molts voluntaris, que sense pensar-ho, fan esforços absolutament desinteressats per tal d’aconseguir el benestar de les persones malmeses.

Tots som ciutadans, som veïns, som amics i familiars d’aquesta ciutat. Es una època de no pensar en el nostre confort personal i reflexionar en el que podem fer per tots els damnificats de la crisi. Primer van ser el malalts i la capacitat del mon sanitari, de la seguretat, dels serveis de la ciutat, de les persones que estaven en ocupacions essencials perquè la societat seguis funcionant, els que van anteposar les seves tasques professionals o voluntàries perquè tothom pugues ser ates amb les seves dependències. Vam i estem classificant a totes aquestes persones com herois de la pandèmia.

Ara es l’hora de fer front a la segona part del problema i que s’allargarà per molt mes temps que aquests tres mesos que han passat des de l’inici d’aquesta maleïda malaltia que ens ha acabat contagiant a tots, encara que no la patíssim físicament.

Tarragona te de fer front a nous reptes per sortir del pou en el que ens hem endinsat, es una nova època i per tant de fer les coses amb un nou estil. I des de la nostre organització farem arribar aquesta carta a tots els partits polítics presents al nostre ajuntament per demanar-los:

1. **Una nova forma de fer basada en el consens.** Un nou estil de fer política, amb lletres majúscules, no amb paraules buides en una boca sense sentit, ni amb protagonismes, ni colors polític.
2. **Un esforç d’entesa entre tots els partits polítics de l’Ajuntament per aconseguir un pacte de ciutat**. Estem cansats que des de l’oposició ens enviïn propostes que entenem beneficioses pel conjunt de la ciutadania, que no s’han escoltat perquè es tracta de partits en els bancs oposats als del govern.
3. **Una política d’execució i no de reunions i quedar be**.Volem del nostre ajuntamentque es converteixi en **l’Àgora** dels grecs, a on en una ciutat amb mes de dos mil anys d’història recuperem la participació ciutadana per resoldre el gran problema que pateix la ciutat.
4. **Una política de professionals amb talent, del govern dels millors**. Busquem que els nostres governants siguin efectius a curt termini, i que dissenyin les noves oportunitats que ens que dirigeixin la ciutat a la recuperació.
5. **Una política d’esforç i dèficit pressupostari.** Si cal endeutar-nos per resoldre temes estructurals, cal fer-ho. No donem el peix al que te gana, donem-li la canya perquè pesqui. El govern local te d’ajudar a finançar aquells projectes i negocis que no tenen possibilitat d’endeutament però que son absolutament viables.
6. **Una política d’aliances.** Som el municipi més important de la segona àrea metropolitana de Catalunya, i tenim conduir-la amb el nostre lideratge, tenim de funcionar com una locomotora per tal d’impulsar la recuperació econòmica del Camp de Tarragona.
7. **Una política de gestió.** Deixem la burocràcia que ens envolta en l’oblit i siguem eficients. No tinguem tancat l’ajuntament ni un dia més. Les empreses necessiten una administració al seus costat i no al davant actuant fins i tot d’autoritat sancionadora en expedients sense sentit.
8. **Una política solidaria.** Tenim una ciutat amb xarxes solidaries de voluntaris que s’han comportat amb una eficiència de rellotge suís. Coordinem les necessitats dels nostres ciutadans ajudant aquestes xarxes a millorar els seus recursos escassos.

En resum, demanem una entesa de tots el partits municipals per aconseguir un únic govern sense oposició, amb un pacte de ciutat que es pugui estendre pels dos propers anys. Després d’això, encara en quedarà un per tornar, o no (i això desitjaríem) a governar pels votants.

Les organitzacions de treballadors, de veïns, culturals, socials, empresarials son col·laboratives i de ben segur les tindran al seu costat per promocionar aquesta ciutat on be tant de gust viure.

**Avui a 14 d’agost del 2020, tots els Tarragonins som iguals, i volem recuperar el mes aviat possible la qualitat de vida de una de les millor ciutats de la Mediterrània. Que el Govern de la ciutat tingui una sola veu nomes es responsabilitat seva.**

**DECALEG DE MESURES A DESENVOLUPAR PER LA RECUPERACIÓ DEL TEIXIT ECONOMIC DE LA CIUTAT DE TARRAGONA**

1. **Valoritzar les inversions privades del territori que es fonamentin en les estratègies de ciutat.**

Projectes en desenvolupament de qualitat empresarial indubtable com el Turisme Esportiu, que es van arrencar després dels JJMM, tenen que convertir-se en veritables motors de riquesa per la ciutat.

1. **Creació de l’Agencia de Cooperació i inversió empresarial**

Reconversió de la Fundació Tarragona Smart City, en una agencia de cerca d’inversions empresarials amb destí Tarragona, Catalunya o Espanya. Centrats en activitats basades en els models de la nova economia però també ens els sectors que funcionen al Camp de Tarragona des de fa molts anys com son el turisme de qualitat i el clúster químic de Tarragona -amb el Port como catalitzador- i atracció de nous projectes (digitalització tecnològica, sostenibilitat, medi ambient, energies renovables...)

I, així mateix com ciutat pionera, proposem gestionar crèdits a pimes en col·laboració amb entitats bancaries, com capital llavor. Un projecte similar a la societat que opera a Catalunya, el **ICF.**

1. **Atracció de projectes de l’economia circular**

El Green Deal, o pacte verd Europeu, pot suposar per Espanya, Catalunya i Tarragona una oportunitat única d’inversions publiques molt similars a la que als finals dels anys 80, van suposar el plans FEDER. Projectes que es troben aturats o encallats per falta de finançament, tenen el moment adequat per tornar-se a recuperar.

1. Convertir el barri de mar de la ciutat, en un projecte europeu verd, que recuperi l’antiga Tabacalera, el frontal de vies de la ciutat i els converteixi en un eix verd – Rambla de Mar que ens obri definitivament la ciutat a la Mediterrània es el projecte singular que tindria que afrontar el nostre ajuntament en aquests propers anys.
2. Generar electricitat a la planta de tractament de residus de la ciutat, incineradora i convertir-lo en combustible del Tramvia del Camp. Ens crearia un eix de mobilitat entre els municipis de Hospitalet i Torredembarra, tot arribant també a Reus, que ens posaria en el mapa Europeu de nova sostenibilitat en la mobilitat.

1. **Impuls de la Càtedra d’Economia Col·laborativa i Transició Digital a la URV**

La Càtedra d'Economia Col·laborativa i Transformació Digital tindrà com a propòsit analitzar el conjunt d'actors, institucions i pràctiques econòmiques i socials generades entorn del fenomen de l'economia col·laborativa i de les plataformes digitals des d'una perspectiva multidisciplinària de les ciències socials (conjuminant l'enfocament jurídic que ofereixen el Dret Constitucional, Administratiu, Laboral i Fiscal, amb l'enfocament econòmic i sociològic).

L'estudi s'orientarà cap al desenvolupament de normativa específica i promoció de projectes empresarials que harmonitzin els interessos diversos i els potencialment conflictius que sorgeixen del desenvolupament pràctic de l'economia col·laborativa i, en general, de l'economia de plataformes digitals.

1. **Creació de l’Agencia de Gestió de destí turístic ‘Tarragona 365’**

Cooperació públic privada de la gestió turística municipal per aconseguir l’atracció de projectes turístics per la ciutat. Serà l’instrument de cohesió entre la xarxa empresarial turística de la ciutat i el Patronat de turisme, gestionant el planejament estratègic del sector i les polítiques de desenvolupament i promoció turística.

Serà la figura que dirigeixi i coordini els objectius proposats en un conveni entre el sector empresarial i l’ajuntament.

1. **Projecte d’incentivació del consum a Tarragona**

Disseny de un sistema de subvenció municipal indirecta al comerç mitjançant un sistema de cupons al comprador, que afavoreixi el consum local i sectorial. El ciutadà rebrà cupons per valor del 20% de la seva compra en establiments determinats, els mes afectats per la crisi.

1. **Projecte Tarragona Healthy**

Campanya de màrqueting directa basada en la confiança de una ciutat que fa bé les accions destinades a superar la crisi Covid-19.

1. **Projecte de recuperació de espais comerç**

Recuperació de tots els espais vuits en el mapa comercial de la ciutat amb polítiques de trasllat d’oficines a locals comercials, amb tres accions molt determinades:

1. Subvenció de tots aquells despatxos i oficines que es troben en pisos i volessin fer el canvi a establiments en planta baixa.
2. Canvi en les ordenances municipals pel que fa referencia a activitats empresarials de nova implementació per tal d’impedir que es puguin fer en pisos a partir de la planta baixa. A no se que es dediques l’edifici sencer a la mateixa activitat.
3. Taxa impositiva als locals sense activitat per mes de sis mesos. Tindria de ser proporcional a la diferencia entre la mitja del preu del local en lloguer i el preu de mercat basat en un percentatge de un 10% anual sobre la valoració cadastral del local.

Afavoriria una nova bossa d’habitatges en lloguer

1. **Taula Estratègica ‘Reinventem Tarragona’**

Creació d’un pla estratègic de reinvenció econòmica de la ciutat, (urbanística, social, cultural...). Es tindria que fer amb tots els agents de la ciutat en diferents taules participatives, i les conclusions i per tant el full de ruta tindria que estar supervisat en el seu compliment i assoliment econòmic per l’agencia de cooperació i inversió empresarial del punt 1.

1. **Impuls de l’Àrea Metropolitana de Tarragona**

Reinvenció del Consorci del Camp de Tarragona, com àrea de cooperació supramunicipal per assolir projectes internacionals que necessitin de massa critica de població per la seva implementació.

Podria gestionar inicialment la planta de tractament de residus de Sirusa, i el transport públic metropolita, i gestionar tres projectes de futur, com son:

1. Futur projecte de la terminal de creuers del Port de Tarragona
2. Tramvia del Camp
3. Trasllat del transport ferroviari de mercaderies per l’interior.